gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4327, del 03-09-2002 (2002/9291)

Concurs número P-28/2002. Explotació d'un bar al centre social del districte de Benipeixcar.
--------------------------------------------------------------------------------------------

### Dades del document

Número de DOGV
:   4327

Data del DOGV
:   03-09-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/9291


Data del document
:   29-07-2002

Organisme emissor
:   Ajuntament de Gandia

Tipus de document
:   Concurs

Descriptors 

:   * Gandia
    * contracte de serveis
    * indústria gastronòmica
    * licitació

Concurs número P-28/2002. Explotació d'un bar al centre social del districte de Benipeixcar. [2002/Q9291]
  
Unitat: Servei de Contractació i Patrimoni.
  
Subunitat: Patrimoni.
  
Expedient: P-28/2002.
  
Per la resolució del regidor delegat d'Administració i Gestió Municipal s'ha resolt iniciar el procediment del concurs a fi d'atorgar una autorització per a explotar un bar en el centre social de Benipeixcar.
  
El termini de durada de l'autorització serà de dos anys, prorrogable a cinc.
  
El tipus de licitació és de 210,00 euros anuals.
  
Les ofertes es presentaran en sobres tancats al Servei de Contractació i Patrimoni de l'Ajuntament de Gandia (casa consistorial, planta primera), en el termini dels 20 dies naturals següents al de la publicació de l'últim anunci en el Butlletí Oficial de la Província de València o en el Diari Oficial de la Generalitat Valenciana.
  
El plec de condicions i el model de proposició econòmica es troben a l'esmentat departament a disposició dels interessats, els quals poden examinar-los i consultar-los en hores d'oficina.
  
La qual cosa es fa pública per a coneixement general.
Diari Oficial de la Generalitat Valenciana


Sumari del DOGV 4204, del 06-03-2002 (2002/1514)

RESOLUCIÓ de 21 de gener de 2002, de l'Institut Valencià de Finances, per la qual s'adjudiquen i s'acorda l'emissió amb data 23 de gener de 2002, de Pagarés de la Generalitat Valenciana corresponents a la subhasta número 449.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1514


Data del document
:   21-01-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 21 de gener de 2002, de l'Institut Valencià de Finances, per la qual s'adjudiquen i s'acorda l'emissió amb data 23 de gener de 2002, de Pagarés de la Generalitat Valenciana corresponents a la subhasta número 449. [2002/1514]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 449 de Pagarés de la Generalitat Valenciana el passat dia 16 de gener de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitat, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 23 de gener de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4230, del 17-04-2002 (2002/3168)

Informació pública del projecte de l'estudi de detall per a l'ordenació de volums Arenal 1b-I i 1b-II de l'Ajuntament de Xàbia.
-------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3168


Organisme emissor
:   Ajuntament de Xàbia

Tipus de document
:   Anunci

Informació pública del projecte de l'estudi de detall per a l'ordenació de volums Arenal 1b-I i 1b-II de l'Ajuntament de Xàbia. [2002/Q3168]
  
L'Alcaldia, amb data 27 de novembre de 2001, ha dictat, entre d'altres, la Resolució número 2.359/2001, que té l'apartat dispositiu que es diu tot seguit:
  
«Aprovar inicialment el projecte de modificació de la subdivisió de la UE Arenal 1b-I i 1b-II i sotmetre a informació pública durant el termini de 15 dies, mitjançant anuncis que a aquest efecte s'inserisquen en el Butlletí Oficial de la Província d'Alacant i en un periòdic dels de major circulació de la província, així com notificar a tots els titulars registrals».
  
Alhora, la Regidoria Delegada d'Urbanisme, amb data 27 de novembre de 2001, ha dictat la Resolució número 2.360/2001, que té l'apartat dispositiu que és com es diu tot seguit:
  
«Sotmetre a informació pública mitjançant la publicació d'edictes en el Diari Oficial de la Generalitat Valenciana, al tauler d'edictes de l'ajuntament i un periòdic, durant el termini de 20 dies, així com notificar a tots els titulars cadastrals dels següents projectes:
  
1. Projecte d'estudi de detall per a l'ordenació de volums Arenal 1b-I.
  
2. Projecte d'estudi de detall per a l'ordenació de volums Arenal 1b-II.»
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4364, del 24-10-2002 (2002/10271)

RESOLUCIO de 8 d'octubre de 2002, de la Universitat d'Alacant, per la qual es nomena catedràtica d'escola universitària DF02383, en l'àrea de coneixement de Biologia Cel·lular, María Magdalena García Irles.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/10716


Organisme emissor
:   Universitat d'Alacant

Tipus de document
:   Resolució

RESOLUCIO de 8 d'octubre de 2002, de la Universitat d'Alacant, per la qual es nomena catedràtica d'escola universitària DF02383, en l'àrea de coneixement de Biologia Cel·lular, María Magdalena García Irles. [2002/M10922]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'esta Universitat d'Alacant, de 30 d'octubre de 2001 (BOE de 10 de novembre de 2001), es resol:
  
Nomenar catedràtica d'escola universitària DF02383, en l'àrea de coneixement de Biologia Cel·lular, Departament de Biotecnologia, María Magdalena García Irles.
  
Alacant, 8 d'octubre de 2002.- El rector, p. d. (Resolució rectoral 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4364, del 24-10-2002 (2002/11613)

Informació pública de la suspensió cautelar de llicències d'obres i d'instal·lació d'antenes de telefonia mòbil i infraestructures de telecomunicacions al terme municipal de Fortaleny.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11339


Organisme emissor
:   Ajuntament de Fortaleny

Tipus de document
:   Anunci

Informació pública de la suspensió cautelar de llicències d'obres i d'instal·lació d'antenes de telefonia mòbil i infraestructures de telecomunicacions al terme municipal de Fortaleny. [2002/X11447]
  
El Ple de l'Ajuntament, en la sessió ordinària del dia 10 d'octubre de 2002, de conformitat amb el que establix l'article 57 de la Llei 6/1994, de 15 de novembre, Reguladora de l'Activitat Urbanística, així com amb allò previst en l'article 152 del Decret 201/1998, de 15 de desembre, del Govern Valencià, acordà:
  
Suspendre cautelarment la concessió de llicències d'obres i d'instal·lació d'antenes de telefonia mòbil i infraestructures de telecomunicacions que puguen transmetre ones o emissions radioelèctriques al terme municipal de Fortaleny, en el termini d'un any, a l'objecte de procedir-ne a l'estudi de l'ordenació.
Diari Oficial de la Generalitat Valenciana


Sumari del DOGV 4392, del 04-12-2002 (2002/12509)

Informació pública de l'extracte de les bases de la convocatòria per a proveir una plaça de director de Relacions Laborals i Contractació, una d'oficial administratiu, una d'auxiliar administratiu i una d'encarregat de manteniment, així com de l'oferta d'ocupació pública, corresponents a l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12949


Data del document
:   14-11-2002

Organisme emissor
:   Patronat Municipal d'Esports d'Alacant

Tipus de document
:   Resolució

Descriptors 

:   * Alacant
    * concurs administratiu
    * administració local
    * personal de serveis
    * professió administrativa
    * oferta d'ocupació

Informació pública de l'extracte de les bases de la convocatòria per a proveir una plaça de director de Relacions Laborals i Contractació, una d'oficial administratiu, una d'auxiliar administratiu i una d'encarregat de manteniment, així com de l'oferta d'ocupació pública, corresponents a l'exercici 2002. [2002/F12785]
  
En el Butlletí Oficial de la Província d'Alacant número 260, de data 13 de novembre de 2002, es publiquen les bases íntegres que regiran en l'oposició lliure convocada per a la provisió de les places vacants en la plantilla de personal d'este organisme autònom municipal.
  
El termini de presentació d'instàncies per a prendre part en el procés selectiu serà de 20 dies naturals comptats a partir del dia següent a la publicació de l'anunci de la convocatòria en el Boletín Oficial del Estado.
  
Cosa que es fa pública als efectes oportuns.
Diari Oficial de la Generalitat Valenciana


Sumari del DOGV 4246, del 10-05-2002 (2002/4388)

Subhasta. Alienació d'una parcel·la de sòl urbà al municipi d'Almàssera.
------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/4388


Data del document
:   10-04-2002

Organisme emissor
:   Ajuntament de Bonrepòs i Mirambell

Tipus de document
:   Subhasta

Descriptors 

:   * Bonrepòs i Mirambell
    * contracte administratiu

Subhasta. Alienació d'una parcel·la de sòl urbà al municipi d'Almàssera. [2002/Q4388]
  
Este ajuntament ha aprovat el plec de condicions economicojuridicoadministratives que han de regir la subhasta per a l'alienació d'una parcel·la de sòl urbà, propietat d'este ajuntament, situada al municipi d'Almàssera; cosa que s'exposa al públic pel termini de huit dies, de conformitat amb el que es disposa en l'article 122 del Text Refós de les disposicions vigents en matèria de règim local.
  
Així mateix, anuncia la licitació per si no es produïxen reclamacions contra el plec de condicions:
  
Objecte: alienació d'una parcel·la de sòl urbà al municipi d'Almàssera.
  
Tipus: 105.147 euros a l'alça.
  
Garantia o depòsit: 2.203 euros.
  
Oficines on està exposat l'expedient: Secretaria de l'ajuntament.
  
Termini i lloc de presentació de les proposicions: a la Secretaria de l'ajuntament, de 09.00 a 14.00 hores, de dilluns a divendres, fins al vint-i-sis dia natural posterior a la publicació d'este anunci en el Diari Oficial de la Generalitat Valenciana. Si el darrer és dissabte s'entendrà prorrogat a l'immediatament hàbil posterior.
  
Model de proposició: el senyor ... (filiació completa del DNI), en nom propi o en representació d ..., que acredita mitjançant l'escriptura de poder, assabentat del plec de condicions per a l'alienació d'una parcel·la de sòl urbà al municipi d'Almàssera, propietat de l'Ajuntament de Bonrepòs i Mirambell, l'accepta i considera suficient els documents de propietat que consten a l'expedient i es compromet a pagar per la parcel·la esmentada la quantitat d ... (en lletra) ... euros, més les despeses de licitació i els que originen la transmissió, fins i tot l'impost sobre l'increment de valor dels terrenys de naturalesa urbana, i així mateix es fa càrrec de les despeses d'urbanització, les indemnitzacions del projecte de reparcel·lació i qualsevol altre gravamen que conste amb anterioritat a esta data.
Diari Oficial de la Generalitat Valenciana


Sumari del DOGV 4392, del 04-12-2002 (2002/13344)

Ressenya de l'acord de 25 de juliol de 2002, de la Comissió Territorial d'Urbanisme, pel qual es declara definitivament aprovades les modificacions puntuals de les Normes Urbanístiques del Pla General de Teulada.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13664


Data del document
:   22-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * pla d'urbanisme

Ressenya de l'acord de 25 de juliol de 2002, de la Comissió Territorial d'Urbanisme, pel qual es declara definitivament aprovades les modificacions puntuals de les Normes Urbanístiques del Pla General de Teulada. [2002/13945]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant, publicada juntament amb les Normes Urbanístiques aprovades en el Butlletí Oficial de la Província d'Alacant número 243, de 23 d'octubre de 2002.
  
Exp. 256/02. Teulada. Modificacions puntuals de les Normes Urbanístiques del Pla General.
Diari Oficial de la Generalitat Valenciana


Sumari del DOGV 4401, del 18-12-2002 (2002/13090)

Notificació als hereus de Josefina Cerdá Torres, de l'inici d'actuacions inspectores sobre Successions i Donacions de l'exercici 2000.
--------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13413


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació als hereus de Josefina Cerdá Torres, de l'inici d'actuacions inspectores sobre Successions i Donacions de l'exercici 2000. [2002/X13735]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.U de la Llei 66/1997, de 30 de desembre, i sent desconeguts els hereus de la senyora Josefina Cerdá Torres, finada el 21-12-00, cal practicar la notificació per mitjà d'anuncis de l'acte següent, basant-se en l'article 59.4 de la Llei de Règim de les Administracions Públiques i del Procediment Administratiu Comú
  
Hereus de: Josefina Cerdá Torres
  
Adreça del finat: c/ Mare de Déu de l'Assumpció, 26 Elx
  
Procediment Impost: Inici d'actuacions inspectores
  
I. Successions i Donacions
  
Exercici: 2000
  
En virtut d'això, dispose que el subjecte passiu indicat anteriorment, o el seu representant degudament acreditat, haurà de comparéixer en el termini de deu dies, comptats des del següent al de la publicació de la present resolució en el butlletí oficial que corresponga, de dilluns a divendres, en horari de 9 a 14 hores, en el Servici d'Inspecció de la Direcció Territorial d'Economia i Hisenda, c/ Churruca, 25, Alacant, a l'efecte de practicar la notificació de l'esmentat acte.
  
Així mateix, s'adverteix a l'interessat que si no compareix en l'esmentat termini, la notificació s'entendrà produïda a tots els efectes legals des del sendemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4310, del 08-08-2002 (2002/8886)

RESOLUCIÓ de 22 de juliol de 2002, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4310

Data del DOGV
:   08-08-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/8886


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 22 de juliol de 2002, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2002/X8886]
  
El Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrents: Universitat de València i Universitat d'Alacant
  
Interessats: els participants en els procediments selectius d'ingrés i accés als cossos docents de mestres i de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional i procediment per a l'adquisició de noves especialitats.
  
Descripció: recurs contenciós administratiu interposat contra l'Orde de 8 de maig de 2002, de la Conselleria de Cultura i Educació, per la qual es convoca concurs oposició per a ingrés en el cos de mestres i procediment per a l'adquisició de noves especialitats i l'Orde de 8 de maig de 2002, de la Conselleria de Cultura i Educació, per la qual es convoca procediments selectius d'ingrés i accés als cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional i procediment per a l'adquisició de noves especialitats.
  
Referència del tribunal: recurs contenciós administratiu número 2/972/2002.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Tribunal Superior de Justícia de la Comunitat Valenciana l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu núm. Huit de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4283, del 02-07-2002 (2002/6970)

Ressenya de la Resolució de 11 de març de 2002, del conseller d'Obres Públiques, Urbanisme i Transports, per la qual s'aprova definitivament la Homologació i el Pla Parcial del Sector Pedramala 1 del municipi de Benissa (Alacant).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6970


Data del document
:   11-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benissa
    * pla d'urbanisme

Ressenya de la Resolució de 11 de març de 2002, del conseller d'Obres Públiques, Urbanisme i Transports, per la qual s'aprova definitivament la Homologació i el Pla Parcial del Sector Pedramala 1 del municipi de Benissa (Alacant). [2002/6970]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 11 de març de 2002, juntament amb les normes urbanístiques aprovades la qual s'ha publicat en el Butlletí Oficial de la Província d'Alacant número 132, de 11 de juny de 2002.